คือกลีบน้องสาวฝั่งซ้ายมีส่วนที่ยื่นออกมาความยาวประมาณ 1นิ้ว ลักษณะที่เข้าใจง่ายๆคือ เหมือนใบไม้ที่มีก้านยาวแล้วใบเป็นเหมือนรูปหยดน้ำ เวลาใส่กางเกงรัดหรือเสียดสีหับขาเรามันจะบวมเป่ง แสบและปวดมากมากค่ะ หรือบางทีเวลามันบวมเราจะรู้สึกจุกตรงท้องน้อยในหัวคิดว่าเหมือนคนดึงติ่งนั้นลงหรือดึงไส้ ทำให้เจ็บท้อแบบเดินไม่ได้ มันทำให้เราปวดตรงน้องสาวมากๆเลยค่ะ
สวัสดีค่ะ อาการมีติ่งเนื้อตรงอวัยวะเพศหญิง เสียดสีแล้วจะเจ็บหรือปวดนั้น อาจจะเกิดจาก ภาวะรูขุมขนอักเสบและอุดตันบริเวณอวัยวะเพศ ซึ่งอาจทำให้มีอาการเจ็บหรือมีหนองเล็กๆให้เห็นได้ สาเหตุอื่นๆเช่น มีต่อมตรงบริเวณอวัยวะเพศ ชื่อต่อมบาร์โทลินอุดตันและติดเชื้อ ทำให้เกิดเป็นก้อนเจ็บปวด มีฝีหนอง การมีเริมอวัยวะเพศ หูดหงอนไก่หรือหูดข้าวสุกที่อวัยวะเพศ แผลริมอ่อน แผลซิฟิลิซเป็นต้นซึ่งการให้ได้การวินิจฉัยที่แน่ชัด อาจจะต้องได้รับการตรวจร่างกายจริงร่วมด้วย แนะนำว่าถ้าในตอนนี้ อาจใช้แค่น้ำเปล่าสะอาดล้างภายนอก งดการมีเพศสัมพันธ์ ใส่เสื้อผ้าที่ระบายอากาศได้ดีไม่อับชื้นและกดทับบริเวณดังกล่าว ไม่สวนล้าง ไม่ไปแกะเกาและสังเกตอาการ ถ้าเป็นโรคที่มีอาการไม่รุนแรง อาจจะหายไปได้เอง แต่หากเป็นการติดเชื้อเช่นการติดเชื้อของต่อมบาร์โธลินดังกล่าวไปนั้น อาจจะเจ็บและปวดมากขึ้น ก้อนโตขึ้น มีหนองไหล กรณีนี้ควรรีบไปพบแพทย์เพื่อตรวจเพิ่มเติม